Стэнли шарлауығынан һуң Кисангани ҡалаһы эргәһендә йылға исемен Конго тип үҙгәртә. Конго уйпаты сиктәрендәге урта ағымда, бер аҙ түбәнәйеп, йылға тәбиғәте тыныслана (уртаса 0,07 м/км тирәһе). Тәпәш һәм яҫы, йыш ҡына һаҙлыҡлы яр буйҙарынан торған үҙәне тар участкаларҙа 1,5—2 км-ға тиклем, киң урындарҙа урыны менән 15 км-ға еткән күлгә оҡшаш сылбырҙан тора. Конго шарлауығының үҙәк өлөшөндә йылғаның һыубаҫар туғайҙары һәм уның уң ҡушылдыҡтары Убанги һәм Санга ҡушыла һәм әленән-әле һыу баҫҡан донъялағы иң ҙур райондарҙың береһен барлыҡҡа килтерә. Шарлауыҡтың көнбайыш сигенә яҡынлашҡанда, йылғаның тышҡы ҡиәфәте үҙгәрә: бында бейек (100 м һәм унан да күберәк) һәм текә ярҙар араһында ҡыҫыла. Урыны менән 1 км-ҙан кәмерәккә тиклем тарая; тәрәнлеге (йыш ҡына 20—30 метрға тиклем), ағым тиҙлеге арта. Канал тип аталған был тар участканан һуң Стэнли-Пул тип аталған күлгә оҡшаш киңәйгән урыны (оҙонлоғо яҡынса 30 км, киңлеге 25 км тиклем) башлана, бының менән Конгоның урта ағымы тамамлана.